Diari Oficial de la Generalitat Valenciana


Sumari del DOGV 6163, del 11-12-2009 (2009/14016)

RESOLUCIÓ de 21 de gener de 2009, de la Direcció General per al Canvi Climàtic, per la qual s'atorga a l'empresa Atomix, SA, l'autorització ambiental integrada per a les instal·lacions de fabricació d'argiles atomitzades ubicades al terme municipal d'Onda.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6163

Data del DOGV
:   11-12-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/14759


Data del document
:   21-01-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 21 de gener de 2009, de la Direcció General per al Canvi Climàtic, per la qual s'atorga a l'empresa Atomix, SA, l'autorització ambiental integrada per a les instal·lacions de fabricació d'argiles atomitzades ubicades al terme municipal d'Onda. [2009/14086]  
Vistos els documents que consten en l'expedient 274/06 IPPC, instruït a instàncies de l'empresa Atomix, SA, a fi d'obtenir l'autorització ambiental integrada per a les instal·lacions de fabricació d'argila atomitzada, s'emet aquesta resolució de conformitat amb els següents  
Antecedents de fet  
Primer. Amb data 26 de desembre de 2006 Manuel Benedito Gimeno, en representació de l'empresa Atomix, SA, amb CIF X98527543 i domicili social al polígon industrial el Colador, carrer de Navarra, núm. 4, d'Onda (Castelló), va presentar a la Direcció Territorial de Castelló una sol·licitud d'autorització ambiental integrada per a les instal·lacions de fabricació d'argila atomitzada, que es detallen en l'annex I.  
A la sol·licitud s'adjunta l'informe de compatibilitat urbanística emés per l'Ajuntament d'Onda.   
Segon. Una vegada admesa a tràmit la sol·licitud, la Conselleria va remetre l'expedient a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada, a fi que informaren sobre la suficiència de la documentació que acompanyava la sol·licitud.  
Tercer. Consten en l'expedient els informes emesos per l'Ajuntament d'Onda, per l'Àrea d'Avaluació Ambiental, per l'Àrea de Residus i pel Servei de Protecció de l'Ambient Atmosfèric en matèria de contaminació acústica.  
Quart. Amb data 9 d'agost de 2007 es va sotmetre a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, i es va publicar l'anunci corresponent en el Diari Oficial de la Comunitat Valenciana (núm. 5574).  
Durant el període d'informació pública no es van presentar al·legacions al projecte, ni en aquesta Conselleria ni a l'Ajuntament d'Onda, i així consta en l'expedient certificat de la informació pública.  
Cinqué. Una vegada transcorregut el termini d'informació pública, es va sol·licitar un nou informe a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada sobre l'adequació del projecte a tots aquells aspectes que foren de la seua competència.  
Sisé. Amb data 1 d'octubre de 2007 la Confederació Hidrogràfica del Xúquer va emetre un informe desfavorable amb possibilitat d'esmena, respecte a l'abocament d'aigües pluvials.  
Seté. Amb data 25 d'octubre de 2007 la Direcció General de Gestió del Medi Natural va emetre la declaració d'impacte ambiental, en la qual considerava acceptable, únicament a l'efecte ambiental, el Projecte de fàbrica d'argila atomitzada, promogut per Atomix, SA, ubicada al carrer de Navarra, núm. 4, del polígon industrial el Colador d'Onda (Castelló), en els termes que estableix el projecte, l'estudi d'impacte ambiental i la resta de documentació que consta en l'expedient, així com una sèrie de condicionants imposats en l'esmentada declaració d'impacte ambiental.  
Huité. Amb data 30 d'octubre de 2007 l'Ajuntament d'Onda va emetre un informe desfavorable, pel qual es manifestava que calia complir el PGOU que prohibeix l'emmagatzematge a la intempèrie d'argiles, terres i qualsevol tipus de matèria primera.  
Nové. Amb data 28 d'abril de 2008 es va concedir l'autorització ambiental integrada, amb el número 231-08/AAI/CV, a la part de la instal·lació en la qual es du a terme l'activitat fins ara autoritzada, basant-se en la llicència d'activitat i la resta d'autoritzacions sectorials concedides en el seu moment.  
Deu. Amb data 13 d'agost de 2008 l'empresa va presentar una modificació consistent en la substitució de les turbines de la instal·lació de cogeneració, la qual és considerada no substancial.  
Onze. Amb data 15 d'octubre de 2008 la Confederació Hidrogràfica del Xúquer va emetre un nou informe desfavorable amb possibilitat d'esmena.  
Dotze. Amb data 4 de desembre de 2008 es va remetre a la Confederació Hidrogràfica del Xúquer la nova documentació presentada pel promotor.   
Tretze. Amb data 10 de desembre de 2008 es va fer el tràmit d'audiència a l'interessat.  
Catorze. Amb data 16 de desembre de 2008 la Comissió d'Anàlisi Ambiental Integrada va celebrar una sessió ordinària i va aprovar la proposta de resolució de l'expedient 274/06 IPPC de sol·licitud d'autorització ambiental integrada, promoguda per Atomix, SA, i va quedar pendent el compromís de l'execució per part del promotor de les obres necessàries per a assegurar la innocuïtat de l'abocament d'aigües pluvials al domini públic hidràulic.  
Quinze. Amb data 19 de desembre de 2008 la Confederació va emetre un informe favorable condicionat a l'execució de les obres necessàries per a assegurar la innocuïtat de l'abocament d'aigües pluvials al domini públic hidràulic.  
Setze. Amb data 13 de gener de 2009 Atomix, SA, va presentar el compromís d'executar en el termini màxim d'un any una bassa d'arreplega de les aigües pluvials amb una capacitat d'emmagatzematge de com a mínim el temps de concentració de la conca vessant més cinc minuts de resguard, i un període de retorn de com a mínim 25 anys, amb la qual cosa s'assegura la innocuïtat de l'abocament d'aigües pluvials al domini públic hidràulic, i presentar, una vegada executada, un certificat del final de les esmentades obres.  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex I d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 1.1.b. de l'annex I de la Llei 16/2002.  
Segon. L'expedient s'ha tramitat d'acord amb el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc:  
Primer  
Concedir a Atomix, SA, l'autorització ambiental integrada per a les seues instal·lacions de fabricació d'argiles atomitzades, que s'ha de dur a terme a l'establiment situat al carrer de Navarra, núm. 4, del polígon industrial el Colador d'Onda (Castelló), referent al Projecte bàsic per a l'autorització ambiental integrada en fàbrica d'argiles atomitzades, de data 21 de desembre de 2006, subscrit per Juan Antonio Querol Sanjuán i Cristóbal Badenes Gómez, la qual queda inscrita en el Registre General d'Instal·lacions IPPC de la Comunitat Valencia  
  
\* \* \* \* \* \* \* \* \*  
  
na amb el número 231-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'inclouen en aquesta autorització els següents focus d'emissió, la nomenclatura dels quals serà la que s'utilitzarà d'ara endavant per al millor control i comunicació de les emissions:  
  
Cadascun d'aquests focus ha d'estar convenientment identificat in situ, d'acord amb aquesta nomenclatura.  
Els valors límit d'emissió per als focus canalitzats i la periodicitat de controls per part d'una ECMQA són els següents:   
(1) Queden exclosos del mesurament d'emissió de partícules els focus d'emissió directa de turbines i motors de cogeneració que utilitzen gas natural com a combustible.  
(2) Per a focus d'origen en atomitzadors que actualment tinguen instal·lats sistemes correctors via humida, el límit de partícules que s'ha de complir és de 50 mg/Nm³ fins al 30 d'octubre de 2015. A partir d'aquesta data caldrà complir el límit genèric de 30 mg/Nm³.  
(3) En els casos en què es preveja superar aquest valor per l'ús de determinades matèries primeres o combustibles, caldrà entregar a la Conselleria de Medi Ambient, Aigua, Urbanisme i Habitatge un estudi tècnic justificatiu que incloga balanços de massa i una proposta de valor límit.  
1.2. Control de l'emissió de contaminants per focus canalitzats  
1.2.1. Sistemes de depuració de partícules  
Almenys els focus que evacuen corrents de gasos provinents d'atomitzadors i d'aspiracions de material pulverulent han de disposar de sistemes correctors de depuració de partícules.  
El funcionament adequat d'aquests sistemes correctors s'ha d'assegurar mitjançant el control i el registre continu almenys d'un paràmetre d'operació del sistema, que ha d'escollir l'empresa entre els tècnicament reconeguts o fonamentats, com ara la pèrdua de càrrega del sistema de depuració, la concentració de partícules en el corrent gasós o qualsevol altre degudament justificat. La representativitat i el calibratge d'aquest paràmetre han de ser verificats per entitats col·laboradores de l'administració en matèria de qualitat ambiental i estar a disposició de la Conselleria de Medi Ambient, Aigua, Urbanisme i Habitatge.  
1.2.2. Condicions de presa de mostres i expressió de resultats  
a) Punts de presa de mostra: els focus canalitzats han de tenir la situació, la disposició, la dimensió i els accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera han de garantir una correcta dispersió dels contaminants emesos. Més concretament, la seua alçària no sols ha de complir el que estableix l'Ordre de 18 d'octubre de 1976, sinó que es recomana que siga tal que, en una distància equivalent a deu vegades l'alçària del punt d'emissió d'un focus, no hi haja altres estructures d'alçària superior a la del mateix focus menys dos metres, que produïsquen un apantallament que dificulte la dispersió i justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge ha de ser inferior als 200 ºC.  
c) Els mesuraments s'han de fer en condicions normals de funcionament de les instal·lacions, registrant els paràmetres que les determinen, i han de cobrir totes les tipologies o grups de productes diferents que es fabriquen en cada instal·lació.  
d) Les concentracions mesurades han d'estar referides sempre a condicions normals de pressió i temperatura (101,3 kPa i 273,16 K), i per als gasos de combustió en base seca i un contingut d'oxigen del 18% de O2.  
1.3. Control de l'emissió de partícules per fonts difuses  
1.3.1. Emmagatzematge i manipulació de materials pulverulents  
Pel fet d'estar situada a menys de 1.000 m de nucli urbà, l'emmagatzematge i la manipulació de materials pulverulents s'ha de fer en les condicions següents:  
a) Totes les operacions d'emmagatzematge i la manipulació de materials pulverulents entrants al complex s'han de fer en naus tancades i en depressió.  
b) S'han de tancar tots els sistemes de transport de matèries primeres pulverulentes a la fàbrica (cintes transportadores, catúfols, etc.).  
c) Totes les operacions indicades a continuació s'han de dur a terme en naus tancades dotades de sistemes d'aspiració amb depuració posterior:  
- Operacions de càrrega i trituració de matèries primeres a granel.  
- Operacions d'emmagatzematge i descàrrega de grànul atomitzat.  
- Operacions d'emmagatzematge del material pulverulent recuperat en els sistemes correctors, de materials mòlts i de fins.  
L'empresa ha presentat un pla d'adaptació per a evitar les emissions difuses per a la seua aprovació per part de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge. La data límit per a l'execució d'aquest pla serà el 31 de desembre de 2010.  
No obstant això, fins a la completa implantació del pla d'adaptació s'exigirà per a l'emmagatzematge i la manipulació de materials pulverulents a cel obert el compliment de les condicions següents:  
S'ha de disposar d'un sistema de control i seguiment del funcionament correcte de les mesures correctores consistent en un pla de mesurament de la concentració de partícules en l'aire ambient al perímetre de la instal·lació. Aquest sistema requerirà l'aprovació de la Direcció General per al Canvi Climàtic.  
En el parc d'emmagatzematge d'argiles s'han de prendre les mesures següents per a evitar que l'acció del vent puga alçar pols:  
S'ha d'ajustar la posició i l'orientació dels muntons d'argila per a aprofitar l'efecte de pantalla tallavents de les naus de producció.  
S'han de mantenir les tanques perimetrals l'altura de les quals supera la coronació dels muntons d'argila.  
En zones obertes, si es produeix pols, s'haurà de completar el tancament amb talussos d'argiles recoberts de terra vegetal.  
S'ha de mantenir constantment humitejada la superfície de material aplegat a l'aire lliure mitjançant un sistema d'aspersors o equips mòbils de reg per polvorització que evite embassaments i l'ús excessiu d'aigua.  
1.3.2. Transport de materials pulverulents  
El transport de materials pulverulents s'ha de fer en les condicions següents:  
a) Reducció de la resuspensió de pols causada per la circulació interna de vehicles, per a la qual cosa s'han de pavimentar els circuits adequats, s'han de mantenir netes les zones de circulació i s'hi ha de limitar la velocitat.  
b) Control a l'entrada i eixida del complex que assegure que els camions van coberts i tancats per a evitar vessaments. No es permetrà l'accés o l'eixida de la instal·lació a vehicles que no circulen coberts o tancats.  
c) A l'eixida de la zona de descàrrega/càrrega de camions amb argila en brut/argila atomitzada, s'ha de disposar d'un sistema de llavatge de baixos i pneumàtics via humida mitjançant aigua a pressió.  
2. Soroll  
Cal complir el que estableixen la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual es fixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits en la Llei 7/2002 per a zones d'ús industrial són:  
  
En un termini inferior a sis meses després de posar en marxa l'ampliació projectada, i com a mínim cada cinc anys, caldrà fer una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació, per a la qual cosa s'ha de mesurar el nivell de soroll en un nombre de punts representatius del perímetre, tant amb l'activitat en funcionament com parada (nivell de fons). Aquesta auditoria l'ha de fer una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre.  
El titular ha de disposar del llibre de control, que ha d'estar constituït pels certificats dels resultats obtinguts de les auditories acústiques i els corresponents informes complets.  
3. Abocaments  
La documentació justifica l'absència d'abocament d'aigües residuals al domini públic hidràulic.  
3.1. Aigües residuals industrials  
No es produeix cap tipus d'abocament d'aigua residual, ja que és reutilitzada totalment en la producció d'argila atomitzada.  
3.2. Aigües sanitàries  
Les aigües residuals sanitàries estan connectades a la xarxa de clavegueram municipal, i es disposa del permís d'abocament de l'Ajuntament d'Onda, de 28 de febrer de 2002.  
També s'aporta l'informe favorable de connexió a la xarxa de sanejament d'Onda per part de FACSA (adjudicatària del Servei de Policia d'Abocaments) i la llicència d'obres menors per a la connexió al clavegueram de l'Ajuntament d'Onda de data 18 d'octubre de 2002.  
3.3. Aigües pluvials  
Tant les aigües arreplegades pels canalons de la coberta de les naus com les procedents de l'era desguassen a les cunetes dels vials del polígon.  
En el termini màxim d'un any s'ha de fer una bassa d'arreplega de les aigües pluvials amb una capacitat d'emmagatzematge de com a mínim el temps de concentració de la conca vessant més cinc minuts de resguard, i un període de retorn de com a mínim 25 anys, i així s'assegura la innocuïtat de l'abocament d'aigües pluvials al domini públic hidràulic.  
3.4. Control  
Cal actuar segons el que s'ha especificat en el projecte, de manera que es garantisca la inexistència d'abocament d'aigües residuals al domini públic hidràulic (abocament zero).  
El titular ha de mantenir tots els abocaments generats per la seua activitat connectats a la xarxa de clavegueram, sense que hi haja cap sistema de desguàs capaç de generar un abocament directe o indirecte al domini públic hidràulic.   
Es recorda que, d'acord amb l'article 100 del text refós de la Llei d'aigües (Reial decret legislatiu 1/2001, de 20 de juliol), "queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització administrativa prèvia", i s'incoarà, si escau, un expedient sancionador per infracció tipificada en la lletra f) de l'article 116.3 de l'esmentada llei.  
Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie, de manera que no es puga produir la contaminació de les aigües pluvials, les quals han de ser recollides i eliminades per sistemes que asseguren la inalterabilitat de les seues característiques qualitatives i la innocuïtat del seu abocament al domini públic hidràulic, si escau.  
D'acord amb el que disposa l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb aquesta autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic, ni en particular la potestat sancionadora.  
4. Protecció del sòl i de les aigües subterrànies  
Queda prohibit l'abocament a qualsevol llit, sòl o subsòl que puga deteriorar la qualitat de les aigües, sense tenir l'autorització de la Confederació Hidrogràfica del Xúquer.  
No es podran fer pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
  
\* \* \* \* \* \* \* \* \* \*  
En aquest sentit, l'empresa ha formalitzat l'informe preliminar de situació del sòl que requereix l'article 3.1 del Reial decret 9/2005, sense perjudici que posteriorment es puguen requerir al titular de l'activitat informes complementaris o periòdics més detallats, tal com preveuen els punts 3 i 4 de l'article 3 de l'esmentat reial decret.  
A més a més, el titular de l'activitat està obligat a complir el que disposa el punt 5 de l'article 3 del Reial decret 9/2005, en el cas que a l'emplaçament anara a exercir-se una activitat diferent de l'actual o canviara l'ús del sòl, i també el que estableix l'article 8 del mateix reial decret, referit a la publicitat registral.  
D'altra banda, hi ha dos depòsits soterrats de combustible que, a causa del llarg període de temps que estan operatius, podrien constituir un focus d'afecció dels terrenys adjacents a l'entorn dels tancs, cosa que caldrà tenir en compte a fi de controlar una possible contaminació del sòl, sobretot en el cas que hagen de ser desmantellats i excavada la terra adjacent, i en aquest cas caldrà controlar, i si cal, analitzar la possible afecció.  
5. Residus  
5.1. Producció de residus  
L'activitat està subjecta als requisits que estableixen la Llei 10/1998, de 21 d'abril, de residus; la Llei 10/2000, de 12 de desembre, de residus de la Comunitat Valenciana, i el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud que es detalla a continuació i la capacitat de producció del centre productiu detallat en l'annex I siga aproximadament de 456.500 t/any d'argila atomitzada.  
  
Aquest centre productiu està inscrit en el Registre de Xicotets Productors de Residus Tòxics de la Comunitat Valenciana, d'acord amb el que estableix l'article 46 de la Llei 10/2000, de 12 de desembre, de residus de la Comunitat Valenciana.  
En el termini de tres mesos cal aportar els documents d'acceptació de tots els residus generats (perillosos i no perillosos), a excepció dels que es reintrodueixen en el mateix procés, emesos per gestors autoritzats. Aquests documents han de ser originals (o còpies compulsades), han d'estar segellats pel gestor i han d'estar vigents.  
Els residus s'han d'entregar a un gestor autoritzat per a aquesta activitat, tal com consta en el projecte.  
Els residus es podran emmagatzemar durant un període igual o inferior a sis mesos, en el cas que siguen perillosos, i en el cas de residus no perillosos es podran emmagatzemar durant un període d'un any, quan la destinació final siga l'eliminació, i de dos anys, quan la destinació final siga la valorització, i una vegada transcorregut aquest període hauran de ser entregats a un gestor autoritzat. Aquest emmagatzematge temporal de residus perillosos s'ha de fer segregat per tipus de residus, ha d'estar convenientment senyalitzat i ha de fer-se en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzematge ha d'estar inclosa en el sistema general de protecció contra incendis de la indústria.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la més gran d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, implique un augment de la perillositat o en dificulte la gestió.  
Per a la recollida de possibles fugues o vessaments accidentals de líquids, tant de residus com de matèries primeres, cal disposar de material absorbent no inflamable en quantitat suficient per a aquesta finalitat. L'absorbent, una vegada contaminat, s'ha de gestionar com a residu perillós o no perillós, segons corresponga.  
L'envasament i l'etiquetatge dels residus s'ha de fer d'acord amb el que estableixen els articles 13 i 14 del Reial decret 833/1988, Reglament de residus tòxics i perillosos. Així mateix, cal disposar d'un registre on conste la quantitat, la naturalesa, la identificació, l'origen i la data de generació i l'entrega a un gestor autoritzat, així com el número de document de control i seguiment utilitzat, si escau, i el gestor a qui s'entrega el residu.  
Cada quatre anys s'ha d'elaborar un pla de prevenció i reducció de residus perillosos, que s'ha de presentar a la Direcció General per al Canvi Climàtic.  
Les autoritzacions i la resta de requisits que estableix la legislació vigent en matèria d'envasos i residus d'envasos, i de manera especial el que estableix el Reial decret 782/1998, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
5.2. Gestió de residus  
S'autoritza Atomix, SA, a realitzar l'operació de valorització R5 (reciclatge o recuperació d'altres matèries inorgàniques), dels següents residus no perillosos, sempre que la seua capacitat de tractament anual siga de l'ordre de magnitud que es detalla a continuació:  
  
Pel que fa a l'activitat de gestió de residus no perillosos, l'empresa ha de portar un registre documental on figuren la quantitat, la naturalesa, l'origen, la destinació, la freqüència d'arreplega i el mitjà de transport dels residus.  
Així mateix, ha de formalitzar la memòria anual com a gestor de residus no perillosos, la qual s'ha de remetre a la Direcció General per al Canvi Climàtic abans de l'1 de març de cada any. En aquesta memòria s'ha d'especificar l'origen i la quantitat dels residus gestionats, les característiques de l'emmagatzematge previ a la gestió, la quantitat i la naturalesa dels residus resultants del procés, així com les incidències rellevants que s'hagen pogut produir, tot això relatiu a l'any objecte de la declaració.  
6. Mesures que cal adoptar en situacions diferents de les normals que puguen afectar el medi ambient  
S'han de prendre totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.  
Si, tot i amb això, es produeix algun incident en les instal·lacions que comporte un funcionament anòmal i en pot resultar l'incompliment dels límits imposats, s'haurà de comunicar immediatament aquesta situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim els efectes sobre el medi ambient.  
En el termini màxim de set dies després de l'incident, la mercantil haurà de remetre a l'Ajuntament i a la Direcció General per al Canvi Climàtic un informe detallat en el qual, a més de les dades identificatives, han de figurar les següents:  
- Les causes de l'incident.  
- L'hora en què es va produir i la duració.  
- Les característiques de l'emissió o abocament.  
- Les mesures correctores adoptades.  
- L'hora i la forma en què es va comunicar el succés.   
En relació amb el possible dany ambiental ocasionat per l'activitat, caldrà aplicar la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat ha de disposar d'una garantia financera que permeta afrontar la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, bé al sistema comunitari de gestió i auditoria ambientals (EMAS), bé al sistema de gestió ambiental UNE-EN ISO 14873: 1996.  
Així mateix, quan es determine el cessament d'alguna de les unitats, caldrà desmantellar, segellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat esmentada i no es produïsca cap dany sobre el sòl i el seu entorn.  
7. Altres condicions  
Cal ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi; el Decret 173/2000, de 5 de desembre, del Govern Valencià, pel qual s'estableixen les condicions que han de complir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
Cal complir el que disposen la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual s'aprova el Reglament per al desplegament de l'esmentada llei.  
La indústria i les seues instal·lacions s'han d'ajustar a les condicions indicades en el projecte tècnic en els aspectes que no fixa aquesta resolució.  
S'han de complir totes les disposicions aplicables per a garantir la protecció de la salut de les persones.  
En el control inicial s'ha de comprovar que s'han aplicat les mesures que preveu el projecte.  
8. Obligació de subministrament d'informació  
Abans de l'1 de març de cada any s'ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
L'autorització ambiental integrada s'ha de renovar, en els aspectes ambientals, en el termini màxim de huit anys, llevat que abans d'aquest termini es produïsquen modificacions substancials que obliguen a tramitar una nova autorització o que s'incórrega en algun dels supòsits de modificació d'ofici que recull l'article 26 de la Llei 16/2002, d'1 de juliol.  
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
Abans de posar en marxa l'ampliació, el titular ha d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries d'acord amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que ha d'anar acompanyada de la documentació següent:  
Certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, així com a la resta de documentació tècnica presentada.  
Certificats tècnics exigits per les normatives sectorials aplicables segons el tipus d'activitat.  
Informe i certificat emesos per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'acredite el compliment del contingut de l'autorització ambiental integrada.  
Quart  
L'Administració deixarà sense efecte aquesta resolució en el moment que observe qualsevol incompliment de les condicions que s'hi imposen, amb audiència prèvia de l'interessat.  
Cinqué  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
- Complir les obligacions de control i subministrament d'informació que preveu la legislació sectorial aplicable i l'autorització ambiental integrada.  
- Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose fer en la instal·lació, la transmissió de la titularitat o qualsevol incident o accident que puga afectar el medi ambient.  
- Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
Sisé  
En tot el que no especifica aquesta resolució, caldrà ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, així com qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 21 de gener de 2009.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Atomix, SA, és una fàbrica d'argiles atomitzades, ubicada al carrer de Navarra, núm. 4, del polígon industrial el Colador, del terme municipal d'Onda (Castelló).  
Les instal·lacions estan compostes bàsicament per:  
- Recepció d'argiles.  
- Molins per a la preparació de l'argila bruta i barbotina.  
- Tres atomitzadors.  
- Una turbina de cogeneració.  
Es projecta l'ampliació d'aquestes instal·lacions amb la implantació d'una altra turbina de cogeneració.  
La capacitat de producció de terra atomitzada és de 456.500 t/any d'argiles atomitzades, i una producció d'energia elèctrica de 16.078.002 kWh.  
El procés industrial s'inicia amb la recepció dels camions que transporten argiles des de les pedreres fins a la zona d'aplecs, on es descarreguen agrupades en piles segons les seues propietats.  
Les argiles es carreguen de les diferents piles en les proporcions adequades i alimenten els molins, on es molen per via humida, i així s'obté la barbotina (suspensió aquosa d'argiles). La barbotina es polvoritza en xicotetes gotes dins un corrent de gasos calents generats per la combustió del gas natural, i així es genera l'argila atomitzada.  
L'energia del gas natural cremat s'empra per a generar energia elèctrica en una turbina.  
Les emissions atmosfèriques ixen a l'exterior per huit xemeneies, i procedeixen de la combustió del gas natural i gasoil, i, a més a més, de l'aspiració de la zona de descàrrega de les sitges de la zona de mòlta i dels atomitzadors 1 i 2.   
Els residus procedents de la mòlta, la neteja de les instal·lacions, les bombes de barbotina, els atomitzadors i els filtres de via humida, es condueixen fins a les basses amb agitadors, on es mesclen amb aigües residuals industrials procedents de clients que fabriquen revestiments ceràmics; una vegada homogeneïtzats, es bomben als molins per a ser reutilitzats en la producció d'argiles atomitzades. No es produeixen abocaments d'aigües residuals industrials, perquè es reutilitzen en el procés productiu.  
Les aigües sanitàries desguassen a la xarxa municipal de clavegueram.  
Paral·lelament, en combinació amb el procés de fabricació d'argiles, es du a terme el procés de producció d'electricitat en cogeneració, recuperant la calor dels gasos de fuga de les turbines en els atomitzadors.  
No es farà cap abocament d'aigües residuals.  
Les aigües residuals d'industrials tenen el seu origen en vessaments en la secció de mòlta, en la d'atomització i en les operacions de neteja de la planta. Es conduiran a través de conduccions, canalons, etc., per a emmagatzemar-les en basses, junt amb les de procedència externa, fins a la seua valorització conjunta en els atomitzadors.  
Les aigües residuals procedents del llavatge dels baixos i pneumàtics dels camions es tractaran in situ, mitjançant un sistema modular de desgreixatge i desarenament que permet un efluent d'una qualitat tal que en permet la reutilització en el procés de llavatge.  
Pel que fa a abocaments indirectes, s'ha presentat el certificat d'impermeabilitat i estanquitat de les instal·lacions, les cubetes, els canals d'arreplega, les fosses, les basses i els depòsits d'emmagatzematge d'aigües residuals.  
Les aigües residuals sanitàries, procedents dels lavabos i vestuaris de la instal·lació, es depuren mitjançant un tractament biològic. L'efluent es condueix fins a les basses d'emmagatzematge d'aigües per a utilitzar-lo en el procés d'atomització. Els llots generats són retirats per un gestor autoritzat fins a l'EDAR.  
Les aigües caigudes sobre la coberta de les naus desguassen per escorrentia superficial fins a la cuneta del camí del Regatell. Les caigudes sobre l'era s'arrepleguen en un punt d'aquesta, i desguassen, mitjançant un col·lector soterrat, al barranc del Regatell.  
Per al control d'emissions atmosfèriques, es disposa de filtres de mànegues en molins i aspiracions, i refrigeradors de via humida en els atomitzadors. Les partícules arreplegades en els filtres de mànegues i en els de via humida es reintrodueixen al procés productiu.   
Els residus perillosos s'emmagatzemen fins que són arreplegats per un gestor autoritzat.